Aquesta llei de mesures financeres manté el criteri emprat a partir de la Llei 7/2004, del 16 de juliol, de mesures fiscals i administratives, d'incorporar-hi els preceptes que, amb vocació de permanència, estiguin directament relacionats amb l'ingrés i la despesa o amb l'administració del patrimoni de la Generalitat de Catalunya, considerat aquest com a part integrant de la hisenda de la Generalitat.
És per això que aquesta llei es limita a efectuar aquelles modificacions estrictament necessàries i que requereixen una norma com aquesta i no pas una de temporal com la llei de pressupostos, especialment quan es modifiquen els elements essencials de les figures tributàries.
El text legal s'estructura en dos títols: el primer, dedicat a les mesures fiscals, i el segon, dedicat a les mesures relatives al règim jurídic de les finances públiques.
En conjunt, aquesta llei conté vint articles, cinc disposicions addicionals, una disposició derogatòria i dues disposicions finals.
El títol I recull les mesures fiscals i està dividit en dos capítols: el primer conté les normes relacionades amb els tributs propis, i el segon, les corresponents als tributs cedits.
Els preceptes inclosos en el capítol I fan referència a tres figures impositives pròpies de la Generalitat.
En la secció primera, dedicada al gravamen de protecció civil, es modifica la Llei 4/1997, del 20 de maig, de protecció civil de Catalunya, amb l'increment dels tipus impositius de l'impost, increment que té efectes a partir de l'1 de gener de 2006.
La secció segona recull les modificacions efectuades en el text refós de la legislació en matèria d'aigües de Catalunya.
Concretament, pel que fa al cànon de l'aigua, les modificacions s'emmarquen en les polítiques de foment de l'ús racional de l'aigua, la sostenibilitat i la recuperació dels costos dels serveis.
Destaca, d'una banda, l'increment del coeficient, que passa de 4 a 5 i que afecta els tipus impositius corresponents als usos considerats sumptuaris, és a dir, aquells en què el consum mensual per habitatge és superior a 18 metres cúbics.
D'altra banda, s'afegeix un nou supòsit d'ampliació addicional de 3 metres cúbics mensuals del tram de volum de consum d'aigua per cada persona de la llar amb un grau de disminució superior al 75 per cent, reconegut per una resolució de l'Institut Català d'Assistència i Serveis Socials.
La secció tercera del capítol I conté les mesures relacionades amb les taxes que recapta la Generalitat.
Cal destacar que no es crea cap taxa nova i que, en algun cas, se'n suprimeixen algunes, com per exemple la taxa per la selecció de sol·licituds d'habitatges de protecció oficial, gestionada pel Departament de Benestar i Família.
S'afegeixen, entre altres coses, nous fets imposables en la regulació de la taxa que grava els serveis prestats pel Departament d'Agricultura, Ramaderia i Pesca en matèria de pesca marítima.
D'altra banda, amb la finalitat de recollir en un text únic totes les taxes vigents, destaca la introducció en la Llei 15/1997, del 24 de desembre, de taxes i preus públics de la Generalitat de Catalunya, de les taxes del Servei Català de Trànsit, fins ara regulades per la Llei 14/1997, del 24 de desembre, de creació del Servei Català de Trànsit.
Les altres modificacions obeeixen a necessitats de reordenació de fets imposables, desglossament de quotes, aclariment de conceptes i increment de quanties.
En aquest àmbit, destaca la introducció de nous supòsits d'exempció, com per exemple el que s'estableix, per a les persones que acreditin un grau de discapacitat igual o superior al 33 per cent, en la taxa per a la inscripció a les convocatòries per a la selecció del personal de la Generalitat.
Altres modificacions, com per exemple les relatives a determinades taxes gestionades pel Departament de Salut, destinen els ingressos a actuacions per a millorar el control sanitari i la protecció de la salut.
La finalitat és disposar de més recursos per a dur a terme les tasques dedicades a la prevenció i el control que l'Administració, per evitar o minimitzar el risc per a la salut, acompleix en aquest àmbit.
El capítol II recull dos preceptes relatius a la tributació del joc.
Amb relació a la tributació de les màquines recreatives i d'atzar, s'incrementen les quotes en el 3% i s'exclouen de tributació les anomenades màquines amb premi en espècie.
D'altra banda, es regula per primera vegada com a norma pròpia de la Generalitat el tipus impositiu corresponent a les apostes que es fan dins de l'àmbit territorial de Catalunya i s'incorpora la tributació de les anomenades apostes de contrapartida.
El títol II, que es divideix en quatre capítols, inclou les mesures relatives al règim jurídic de les finances públiques.
El primer capítol afecta el text refós de la Llei 4/1985, del 29 de març, de l'Estatut de l'empresa pública catalana, aprovat pel Decret legislatiu 2/2002, del 24 de desembre, i conté una modificació d'aquesta norma que, de manera reiterada, s'incorporava en les successives lleis de pressupostos de la Generalitat, amb la finalitat de dotar-la ara de vigència indefinida.
Amb aquesta mesura es pretén donar més agilitat i transparència tant a la tramitació de la dissolució i la liquidació de societats com a l'alienació de títols, sense que això comporti cap manca d'informació a estaments superiors.
El capítol II modifica tres preceptes del text refós de la Llei de patrimoni de la Generalitat de Catalunya, aprovat pel Decret legislatiu 1/2002, del 24 de desembre.
D'una banda, es preveu la possibilitat de formalitzar, per mitjà d'un document administratiu, no únicament les cessions gratuïtes de béns immobles en les quals la Generalitat actua com a ens cedent, sinó també les cessions gratuïtes de béns immobles en les quals la Generalitat és l'ens cessionari.
D'altra banda, aquest capítol incorpora a la normativa sobre el patrimoni de la Generalitat el que ja recollien els apartats 1 i 2 de la disposició addicional tercera de la Llei 11/2004, del 27 de desembre, de pressupostos de la Generalitat de Catalunya per al 2005, i dóna així un caràcter de perdurabilitat al seu contingut.
El capítol III modifica un precepte de la Llei 12/2004, del 27 de desembre, de mesures financeres, relatiu a la destinació de l'import de les sancions econòmiques per infraccions en matèria de prevenció de riscos laborals, que recapta el Departament de Treball i Indústria, com a conseqüència dels pactes que resulten de l'Acord estratègic per a la internacionalització, la qualitat de l'ocupació i la competitivitat de l'economia catalana, signat pel Govern, les organitzacions sindicals i les organitzacions empresarials el 16 de febrer de 2005.
Finalment, el capítol IV modifica l'article 31 i la disposició addicional segona de la Llei 5/2001, del 2 de maig, de fundacions, amb relació a l'ús dels procediments per a la presentació al Protectorat de documents informàtics.
La disposició addicional primera estableix el sistema per a obtenir els certificats tributaris per a rebre subvencions o ajuts.
La segona pretén donar continuïtat a la disposició addicional tercera de la Llei 31/2002, del 30 de desembre, de mesures fiscals i administratives, que va autoritzar els titulars dels departaments i els de les entitats gestores de serveis socials a subscriure convenis d'abast pluriennal per un termini de tres anys.
A més, per a facilitar la tramitació dels acords pluriennals que estableix la disposició addicional segona d'aquesta llei, s'incorporen els continguts bàsics dels actes que desplegaven la dita disposició addicional tercera de la Llei 31/2002.
La disposició addicional tercera d'aquesta llei declara l'empresa Administració, Promoció i Gestió, SA, com a entitat col·laboradora de la Generalitat.
La quarta introdueix una reducció, a favor d'agricultors professionals, en l'impost sobre successions i donacions amb relació al règim de pagament únic del 2006.
La cinquena permet la presentació de sol·licituds d'indemnització amb relació als supòsits determinats per la Llei de l'Estat 46/1997, del 15 d'octubre, d'amnistia.
La disposició final primera autoritza el Govern a refondre la Llei 15/1997 i les disposicions que la modifiquen.
La segona assenyala l'entrada en vigor general d'aquesta llei.
L'avantprojecte d'aquesta llei va ésser sotmès a la consideració del Consell de Treball, Econòmic i Social de Catalunya, el qual, d'acord amb el que estableix l'article 2.1.a.primer de la Llei 7/2005, del 8 de juny, ha d'emetre un dictamen amb caràcter preceptiu no vinculant sobre els avantprojectes de llei que regulen matèries socioeconòmiques, laborals i d'ocupació de competència de la Generalitat.
A la vista d'aquest dictamen, es van introduir en el text de l'avantprojecte diverses modificacions relatives a l'àmbit de la tributació de l'aigua.
Els tipus de gravamen que fixa l'article 59.1 de la Llei 4/1997, del 20 de maig, de protecció civil de Catalunya, s'eleven fins a la quantitat que resulti d'aplicar el coeficient 1,032 a la quantia exigida l'any 2005.
Modificació del text refós de la legislació en matèria d'aigües de catalunya
Es modifica la lletra c de l'apartat 2 de l'article 64 del text refós de la legislació en matèria d'aigües de Catalunya, aprovat pel Decret legislatiu 3/2003, del 4 de novembre, que resta redactat de la manera següent:
"c) Els destinats a la prestació gratuïta, per part de les administracions que en siguin titulars, dels serveis d'alimentació de fonts públiques i monumentals, neteges de carrers i regs de parcs, jardins i camps esportius públics, i també els altres serveis que s'estableixin per reglament i que s'incorporin en el contracte programa entre la Generalitat i l'Agència Catalana de l'Aigua."
Es modifica la lletra b de l'apartat 2 de l'article 69 del text refós de la legislació en matèria d'aigües de Catalunya, que resta redactat de la manera següent:
"En el cas que el nombre de persones que viuen en un habitatge sigui superior a tres, el volum corresponent al primer tram es determina a partir de la dotació bàsica, incrementada en tres metres cúbics per persona addicional.
Així mateix, el consum a partir del qual s'ha d'aplicar el coeficient 5 és el resultat de considerar 200 litres pel nombre de persones que viuen a l'habitatge i per dia, d'acord amb la taula següent:
"A més del que estableixen els paràgrafs anteriors, gaudeixen d'una ampliació de 3 metres cúbics mensuals addicionals les persones amb un grau de disminució superior al 75 per cent, reconegut per una resolució de l'Institut Català d'Assistència i Serveis Socials."
Es modifica l'apartat 7 de l'article 72 del text refós de la legislació en matèria d'aigües de Catalunya, que resta redactat de la manera següent:
"Ka: és el coeficient d'abocament a sistema.
Amb relació als abocaments efectuats a xarxes de clavegueram, col·lectors generals i emissaris corresponents a sistemes públics de sanejament, el tipus de gravamen específic, determinat en funció de la càrrega contaminant abocada, és afectat pels coeficients següents:
"Coeficient 1,5, sempre que el tipus de gravamen específic sigui inferior a l'aplicable, amb caràcter general, per als usos industrials.
El nou valor resultant de l'aplicació d'aquest coeficient no pot superar el tipus que fixa el primer paràgraf de l'article 72.1 per als usos industrials.
"Coeficient 1,4, sempre que el tipus de gravamen específic sigui superior a l'aplicable, amb caràcter general, per als usos industrials."
Es modifica l'apartat 2 de l'article 78 del text refós de la legislació en matèria d'aigües de Catalunya, que resta redactat de la manera següent:
"Les persones beneficiades per les obres de regulació de les aigües superficials o subterrànies són subjectes passius del cànon de regulació.
"Tenen la consideració de persones beneficiades per l'obra o actuació hidràulica tant els seus usuaris directes com els que ho siguin d'aprofitaments d'aigua efectuats dins de l'àmbit territorial delimitat per la norma que reguli o estableixi l'aplicació de la tarifa.
L'import de la tarifa d'utilització s'ha d'incorporar, en tot cas, al càlcul dels conceptes de recuperació de costos que siguin aprovats amb posterioritat, sia amb el mateix objecte i àmbit territorial sia ampliant-ne l'abast."
Es modifica la disposició addicional cinquena del text refós de la legislació en matèria d'aigües de Catalunya, que resta redactada de la manera següent:
"El tipus de gravamen aplicable als usos domèstics i assimilables, establert per l'article 69, s'afecta del coeficient 0,85 en l'àmbit territorial de la part catalana de les conques dels rius Ebre, Sénia i Garona, i també de les rieres que desguassen a la mar entre el barranc del Codolar i la desembocadura del riu Sénia."
Es modifica la disposició addicional sisena del text refós de la legislació en matèria d'aigües de Catalunya, que resta redactada de la manera següent:
"El tipus de gravamen general, establert per l'article 71, per als usos industrials i assimilables, agrícoles i ramaders s'afecta del coeficient 0,5 en l'àmbit territorial de la part catalana de les conques dels rius Ebre, Sénia i Garona, i també de les rieres que desguassen a la mar entre el barranc del Codolar i la desembocadura del riu Sénia."
S'afegeix una disposició addicional, la novena, al text refós de la legislació en matèria d'aigües de Catalunya, amb el text següent:
La tarifa d'utilització d'aigua a què fa referència l'article 78.2 és aplicable als usuaris d'aprofitaments d'aigua beneficiats per les actuacions públiques de producció, protecció i millora de la regulació de l'aigua a l'aqüífer de la Baixa Tordera, en els supòsits i en les condicions que estableix aquesta disposició.
Són obligats al pagament de la tarifa els titulars i els usuaris d'aprofitaments d'aigües efectuats dins de l'àmbit de l'aqüífer de la Baixa Tordera, d'acord amb la definició que en fa el Decret 328/1988, de l'11 d'octubre, pel qual s'estableixen normes de protecció i addicionals en matèria de procediment en relació amb diversos aqüífers de Catalunya, incloses les captacions d'aigua procedent d'instal·lacions de producció i tractament.
La tarifa, en els termes que estableix l'apartat 1, és exigible a partir de l'1 de gener de 2006 i s'ha de liquidar amb periodicitat trimestral.
La base imposable és el volum d'aigua captada del medi en l'àmbit de l'aqüífer de la Baixa Tordera, o el procedent de l'obra hidràulica específica, en el període de liquidació.
Es determina, preferentment, pel sistema d'estimació directa si es disposa d'un sistema de mesurament i, en cas contrari, d'acord amb el cabal nominal fixat pel títol que empara l'aprofitament.
El tipus de la tarifa d'utilització es fixa en 0,2139 euros per metre cúbic.
En els supòsits d'aprofitaments d'aigua del medi, aquest tipus s'afecta dels coeficients que es detallen a continuació, en funció de l'ús de l'aigua:
"a) Abastament de poblacions, ús d'aigua industrial i altres activitats econòmiques: 0,5.
Els aprofitaments d'aigua regenerada procedents de sistemes públics de sanejament tenen una bonificació del 100% de la quota.
Els usuaris d'aprofitaments d'aigua captada del medi d'un volum anual inferior a 7.000 metres cúbics gaudeixen de les bonificacions de la quota següents:
"La bonificació de la quota és el resultat de la ponderació següent:
La quota de la tarifa d'utilització aplicable als usos industrials i de reg agrícola i als corresponents a altres activitats econòmiques, llevat de l'abastament de poblacions, s'afecta dels coeficients d'implantació següents, en els períodes que s'indiquen:
"Coeficient aplicable segons els usos
Usos industrials i altres activitats econòmiques
Els òrgans competents de l'administració hidràulica han d'establir, amb la participació de les entitats representatives dels subjectes obligats a la tarifa d'utilització, els programes d'informació sobre les obres i les actuacions hidràuliques per al millorament de l'aqüífer i sobre llurs efectes.
Els recursos generats per la contribució dels usuaris d'aigua per a reg agrícola, en l'àmbit territorial d'aplicació d'aquesta disposició, s'han de destinar, amb caràcter preferent, amb el límit que el Govern fixi per a cada exercici, a actuacions de millorament i protecció dels recursos d'aigua de l'aqüífer."
S'afegeix una disposició addicional, la desena, al text refós de la legislació en matèria d'aigües de Catalunya, amb el text següent:
"Els cabals procedents de la instal·lació de tractament d'aigua marina del delta de la Tordera s'han de destinar, sens perjudici de la planificació hidrològica, a l'abastament de la població dels municipis i els àmbits de subministrament que s'indiquen a continuació, amb les dotacions que, a falta del que s'estableixi per conveni, així mateix s'expressen:
"Municipis de l'Alt Maresme (Palafolls, Malgrat de Mar, Santa Susanna, Pineda de Mar, Calella, Sant Pol de Mar, Canet de Mar, Sant Iscle de Vallalta, Sant Cebrià de Vallalta, Arenys de Mar i Arenys de Munt): 5,5 hm3/any;
"Abastament efectuat pel Consorci de la Costa Brava: 2,5 hm3/any.
"Aquestes dotacions formen part, en tots els casos, en els termes de la disposició addicional novena, de la base imposable de la tarifa d'utilització de l'aigua que s'hi estableix."
S'afegeix una disposició addicional, l'onzena, al text refós de la legislació en matèria d'aigües de Catalunya, amb el text següent:
"En els usos industrials d'aigua corresponents a activitats incloses en la divisió 05.02 de la secció B i en les seccions C, D i E de la CCAE-93, amb aplicació individualitzada del cànon de l'aigua, el tipus de gravamen general s'afecta del coeficient 0,95 per als subjectes passius que acreditin per a cada establiment un millorament de l'eficiència en l'ús de l'aigua, determinada segons un sistema quantitatiu, prenent com a referència l'estàndard d'ús, o bé que acreditin l'eficiència o el millorament d'aquesta segons un sistema qualitatiu basat en l'obtenció d'un sistema de gestió ambiental ISO 14001 o EMAS.
"El millorament de l'eficiència o l'eficiència mateixa s'acrediten si el consum unitari d'aigua de l'establiment és igual o inferior a l'estàndard d'ús declarat, o bé si es desprèn de les dades contingudes en les successives actualitzacions o renovacions del sistema de gestió ambiental previstes en la normativa tècnica o sectorial vigent, inclosa la normativa en matèria de cabals de manteniment.
"Un decret ha de fixar la metodologia per a la determinació de l'estàndard en l'ús de l'aigua, el sistema qualitatiu de determinació de l'eficiència en l'ús de l'aigua i els terminis, el sistema i els efectes relatius a la seva declaració, d'acord amb aquesta disposició."
S'afegeix una disposició addicional, la dotzena, al text refós de la legislació en matèria d'aigües de Catalunya, amb el text següent:
"El Govern ha d'impulsar, en els termes que estableix la legislació general d'aigües, la constitució i l'inici de les funcions de la comunitat d'usuaris dels aqüífers de la conca de la Tordera i ha de vetllar per la incorporació plena i la representació adequada dels usuaris dels aprofitaments d'aigua per a usos de reg agrícola i dels usuaris dels aprofitaments d'aigua per a altres usos."
S'afegeix una disposició addicional, la tretzena, al text refós de la legislació en matèria d'aigües de Catalunya, amb el text següent:
"Disposició addicional tretzena
"El Govern ha d'establir, amb la coparticipació dels sectors interessats, un pla d'eficiència de l'ús d'aigua per a reg agrícola que consideri els volums assignables per a cada tipus de conreu i àmbit territorial, el seu origen com a recurs i els programes de millorament proposats en cada cas."
Es modifica l'article 34 del capítol I del títol I de la Llei 15/1997, del 24 de desembre, de taxes i preus públics de la Generalitat de Catalunya, que resta redactat de la manera següent:
"Amb la justificació documental prèvia de llur situació, són exempts d'aquesta taxa els subjectes passius en situació de desocupació que no perceben cap prestació econòmica, les persones jubilades i les que acreditin una discapacitat igual o superior al 33 per cent."
S'afegeixen dos apartats, el 4 i el 7, a l'article 36 del capítol I del títol I de la Llei 15/1997, amb el text següent:
Per accedir a un lloc de treball del grup C del cos tècnic d'especialistes, grup serveis penitenciaris: 31,42 euros."
Per accedir a un lloc de treball del grup D del cos auxiliar tècnic, grup serveis penitenciaris: 31,42 euros."
L'antic apartat 4 i els apartats 5 i 6 de l'article 36 del capítol I del títol I de la Llei 15/1997 passen a ésser els apartats 5, 6 i 8, respectivament.
Es modifica l'article 66 del capítol III del títol III de la Llei 15/1997, que resta redactat de la manera següent:
"Constitueix el fet imposable de la taxa la prestació dels serveis docents de l'Escola de Policia de Catalunya en els cursos de promoció i en el curs d'agent interí o agent interina, destinats a membres dels cossos policíacs no dependents del Departament d'Interior, que descriu l'article 69."
Es modifica l'article 69 del capítol III del títol III de la Llei 15/1997, que resta redactat de la manera següent:
"f) Curs d'agent interí o agent interina: 485,56 euros."
Es modifiquen els articles 73 octies, 73 novies i 73 duodecies del capítol VI del títol III de la Llei 15/1997, que resten redactats de la manera següent:
"Constitueix el fet imposable de la taxa la prestació dels serveis del Cos de Bombers de la Generalitat de Catalunya en els casos següents:
"b) Rescat i salvament de persones en els casos següents:
Si les persones rescatades o salvades no duien l'equipament adequat a l'activitat.
Si la persona que sol·licita el servei ho fa sense motius objectivament justificats.
"c) La vigilància i la protecció d'incendi o accident en les proves esportives o en altres activitats culturals o de lleure, sens perjudici de les competències municipals, llevat de les que organitzen les entitats sense finalitat de lucre i les administracions públiques si no cobren entrada per a assistir-hi i si no es financen amb drets de retransmissió televisiva.
"No es produeix el fet imposable pels serveis de prevenció i extinció general d'incendis ni per la prestació d'altres serveis o l'acompliment d'activitats davant de situacions de greu risc col·lectiu, catàstrofe o calamitat pública.
"Són subjectes passius contribuents de la taxa les persones físiques o jurídiques i les entitats a les quals fa referència l'article 35.4 de la Llei general tributària que resultin beneficiàries de la prestació del servei.
En cas d'accident de trànsit, el subjecte passiu és la persona causant o responsable del perjudici.
"Als efectes de l'obligació de suportar la taxa, quan concorren diferents beneficiaris, o diferents responsables en el cas d'accident de trànsit, s'ha d'imputar proporcionalment als efectius emprats en les tasques en el benefici o per la causa o responsabilitat de cada persona.
Si no es poden individualitzar, la taxa s'ha d'imputar per parts iguals."
"Són exempts del pagament de la taxa l'Estat, les comunitats autònomes i els ens locals.
Així mateix, en són exempts la prestació de serveis o les intervencions que són conseqüència de fenòmens meteorològics extraordinaris o catastròfics, d'incendis forestals o de casos de força major i els serveis prestats per l'interès general i no en benefici de particulars o de béns determinats."
S'afegeix un nou capítol, el VII, al títol III de la Llei 15/1997, amb el text següent:
"Constitueix el fet imposable de la taxa per les actuacions i els serveis del Servei Català de Trànsit l'exercici de les activitats administratives o la prestació dels serveis a què fa referència l'article 73 septdecies.
Són subjectes passius contribuents de la taxa per les actuacions i els serveis del Servei Català de Trànsit les persones físiques o jurídiques en interès de les quals es fan les activitats administratives o la prestació dels serveis que constitueixen el fet imposable.
Són subjectes passius substituts del contribuent o la contribuent les persones físiques o jurídiques que sol·liciten les actuacions administratives o els serveis si s'han de fer a favor de persones diferents de qui ho sol·licita.
"Les taxes s'acrediten en el moment de la prestació del servei o de la iniciació de les actuacions administratives que constitueixen el fet imposable, però es poden exigir en el moment en què se sol·liciten els dits servei o actuacions.
La taxa, en el cas de les autoescoles, s'exigeix segons les tarifes següents:
"a) Autorització d'obertura d'autoescoles o de seccions d'aquestes: 315,75 euros.
"b) Autoritzacions per a alterar els elements personals o materials de les autoescoles:
"c) Expedició de certificats d'aptitud per a directors i professors d'autoescoles i d'altres titulacions l'expedició de les quals estigui atribuïda al Servei Català de Trànsit, i també dels duplicats corresponents: 90,20 euros.
"d) Inscripció a les proves de selecció per als cursos per a l'obtenció del certificat d'aptitud de professors de formació viària i de directors d'escoles particulars de conductors: 14,15 euros.
"e) Inscripció a la fase de presència dels cursos per a l'obtenció del certificat d'aptitud de professors de formació viària: 126,75 euros.
La taxa, en casos altres que el cas a què fa referència l'apartat 1, s'exigeix segons les tarifes següents:
"a) Anotacions de qualsevol tipus en els expedients, subministrament de dades, certificats, confrontació i desglossament de documents: 7,50 euros.
"c) Segellament de qualsevol tipus de plaques: 4,85 euros.
"d) Duplicats de permisos i autoritzacions per pèrdua, deteriorament, revisió o qualsevol modificació d'aquests: 18,40 euros.
"e) Utilització de plaques facilitades per l'Administració: 9,25 euros.
"f) Altres llicències o permisos atorgats pel Servei Català de Trànsit: 9,25 euros.
"g) Autoritzacions de transports especials sense acompanyament, de proves esportives i de transports urgents, i altres autoritzacions especials per raó del vehicle o per la utilització de la carretera: 18,25 euros.
"h) Autoritzacions de transports especials amb acompanyament, de proves esportives i de transports urgents, i altres autoritzacions especials per raó del vehicle o per la utilització de la carretera: 27,35 euros.
Aquesta tarifa s'entén sens perjudici de l'abonament del cost de la prestació de serveis de seguretat, que també són a càrrec del subjecte passiu.
La gestió i la recaptació de les taxes objecte d'aquesta llei corresponen al Servei Català de Trànsit.
Les taxes s'han de liquidar a les oficines del Servei Català de Trànsit, a les delegacions territorials del Govern o a les oficines de l'ens col·laborador que eventualment designin.
La liquidació s'ha de notificar per escrit a la persona interessada.
S'han d'establir per reglament els casos en què les taxes es poden autoliquidar."
S'afegeix un apartat, el 3, a l'article 103 del capítol IV del títol V de la Llei 15/1997, amb el text següent:
Els alumnes amb matrícula d'honor en l'avaluació global de batxillerat i els alumnes que hagin obtingut el Premi Extraordinari de Batxillerat són exempts, amb la justificació documental prèvia, del pagament de la taxa de matrícula a què fa referència l'apartat 1.1 de l'article 102 en el primer curs d'estudis superiors en un centre públic de titularitat del Departament d'Educació."
Es modifica la rúbrica del capítol VI del títol V de la Llei 15/1997, que resta redactada de la manera següent:
Taxa per la inscripció a la prova d'accés als cicles formatius de grau mitjà i a la prova d'accés als cicles formatius de grau superior de formació professional específica i dels ensenyaments d'arts plàstiques i de disseny, per la inscripció a la prova d'accés de caràcter general als ensenyaments de règim especial de tècnic o tècnica d'esport i tècnic o tècnica superior d'esport i a les formacions esportives de nivell 1 i de nivell 3".
Se suprimeix l'incís final següent de l'article 107 bis del capítol VI del títol V de la Llei 15/1997: "i la inscripció a les proves de caràcter específic per a l'accés als ensenyaments del règim especial de tècnic o tècnica d'esport i de tècnic o tècnica superior d'esport."
Es modifica l'article 107 quindecies del capítol VIII del títol V de la Llei 15/1997, que resta redactat de la manera següent:
"a) Fase d'orientació i assessorament: 30,00 euros.
"b) Fase d'avaluació (per cada unitat de competència): 50,00 euros."
Es modifica l'article 137 quinquies del capítol VIII del títol VI de la Llei 15/1997, que resta redactat de la manera següent:
Reproduccions en microfilm de 35 mil·límetres:
"Reproducció en paper DIN A3: 0,40 euros.
A 300 dpi, en paper fotogràfic digital, en blanc i negre o en color:
Digitalització en blanc i negre o en color (no inclou el suport):
"De 2 a 50 imatges, per cada imatge: 6,25 euros.
"De 51 en endavant, per cada imatge: 3,65 euros.
Reproduccions de vídeo VHS (no inclou el suport):
"Duplicació de cinta, per cada 30 minuts: 10,60 euros.
Reproduccions d'enregistraments sonors (no inclou el suport):
"Per 1 minut seleccionat sobre cinta analògica: 0,70 euros.
"Duplicació de cinta analògica o de CD-R, per cada 30 minuts: 6,40 euros.
Tarifes per usos comercials de les reproduccions
"En cas que l'usuari o usuària destini les reproduccions de documents a ús comercial, ha de pagar a l'ANC, a més de les tarifes de reproducció, les que estableix aquest apartat.
En cas que en el contracte de cessió de drets d'explotació a l'ANC s'hagi establert alguna remuneració per a l'autor o autora del document, l'usuari o usuària ha de satisfer aquesta remuneració directament a l'autor o autora.
"Entitats amb finalitat de lucre: 68,20 euros.
"Entitats amb finalitat de lucre: 102,55 euros.
"Entitats amb finalitat de lucre: 136,35 euros.
"Entitats amb finalitat de lucre: 136,35 euros/minut.
"Entitats amb finalitat de lucre: 34,10 euros/minut.
"A petició de l'usuari o usuària, s'envien les reproduccions per correu amb acusament de recepció.
En aquest supòsit, l'usuari o usuària ha d'abonar les despeses de tramesa d'acord amb les tarifes postals vigents.
Venda de suports per a ésser utilitzats en les reproduccions:
"Cinta analògica: 1 euro/unitat."
Es modifica l'article 142 del capítol I del títol VII de la Llei 15/1997, que resta redactat de la manera següent:
S'afegeix un article, el 145 bis, al capítol II del títol VII de la Llei 15/1997, amb el text següent:
Es modifica la rúbrica del capítol V del títol VII de la Llei 15/1997, que resta redactat de la manera següent:
"Capítol V. Taxa pels serveis de tramitació d'autoritzacions administratives dels centres, els serveis i els establiments sanitaris i sociosanitaris"
Es modifica el capítol VI del títol VII de la Llei 15/1997, que resta redactat de la manera següent:
Taxa pels serveis administratius d'acreditació de centres sanitaris, pels serveis d'autorització d'entitats avaluadores i pels actes que en deriven
"Constitueixen el fet imposable de la taxa la prestació pel Departament de Salut dels serveis i les actuacions inherents a l'acreditació d'un centre sanitari i a l'autorització de l'entitat avaluadora i dels actes que en deriven.
"Són subjectes passius de la taxa les persones físiques o jurídiques, públiques o privades, a les quals es presten els serveis.
"La taxa s'acredita en el moment de la prestació dels serveis constitutius del fet imposable, però se'n pot exigir el pagament en el moment en què les persones interessades els sol·liciten.
L'import de la quota pels serveis i les actuacions inherents a l'acreditació d'un centre sanitari és:
"a) Pels serveis i les actuacions inherents a l'acreditació del centre sanitari: 627,50 euros.
"b) Pels serveis i les actuacions inherents a la renovació de l'acreditació del centre sanitari: 360,00 euros.
L'import de la quota pels serveis i les actuacions inherents a l'autorització com a entitat avaluadora és:
"a) Pels serveis i les actuacions inherents a l'autorització com a entitat avaluadora: 4.700,00 euros.
"b) Pels serveis i les actuacions inherents a les auditories:
Per auditories de seguiment per al manteniment de l'autorització: 1.945,32 euros.
"c) Per la renovació de l'autorització de l'entitat avaluadora: 360 euros.
"d) Per un curs de formació per al personal tècnic avaluador de les entitats avaluadores, amb dret d'assistir-hi fins a tres tècnics (a partir d'aquest nombre s'ha d'abonar la taxa per cada grup de tres o per cada fracció):
Per la formació inicial: 660 euros.
Per la formació continuada: 660 euros."
Es modifica el capítol XI del títol VIII de la Llei 15/1997, que resta redactat de la manera següent:
"Constitueix el fet imposable de la taxa la prestació pel Departament de Política Territorial i Obres Públiques del servei de caràcter administratiu de realització de còpies en color de plànols o d'altres documents, en suport paper o magnètic.
"És subjecte passiu de la taxa la persona física o jurídica que sol·licita la prestació del servei.
"La taxa s'acredita en el moment en què es lliura la còpia en color d'un plànol o d'un altre document.
"Còpia en suport paper en rotlle (un metre): 10,20 euros.
"Còpia en suport paper en full DIN A4: 2,05 euros.
"Còpia en suport paper en full DIN A3: 3,10 euros.
"Còpia en suport paper en full DIN A2: 4,10 euros.
"Còpia en suport paper en full DIN A1: 6,15 euros.
"Còpia en suport paper en full DIN A0: 12,25 euros.
"Còpia en suport CD: 6,15 euros.
"Còpia en suport DVD: 12,25 euros."
Es modifica l'article 259 sexvicies del capítol XVI del títol VIII de la Llei 15/1997, que resta redactat de la manera següent:
"Constitueix el fet imposable de la taxa la tramitació pel Departament de Política Territorial i Obres Públiques d'expedients relatius a concessions administratives per a ampliar ports o per a construir-ne."
Se suprimeix el capítol XVIII del títol VIII de la Llei 15/1997.
Se substitueix, en l'apartat 2 de l'article 275 del capítol IV del títol IX de la Llei 15/1997, el mot "Estruços" per "Ocells corredors (ratites)".
Es modifica l'apartat 9 de l'article 275 del capítol IV del títol IX de la Llei 15/1997, que resta redactat de la manera següent:
"Per l'expedició del passaport per als desplaçaments intracomunitaris de gossos, gats i fures: 3 euros per animal."
S'afegeix un apartat, el 2.3.3, a l'article 298 del capítol IX del títol IX de la Llei 15/1997, amb el text següent:
Renovació de targetes d'acreditació de la titulació per a l'exercici de l'activitat nauticoesportiva (per caducitat, pèrdua, robatori o eliminació de la nota restrictiva) a les persones més grans de 70 anys: 7,23 euros."
Es modifica l'apartat 4 de l'article 298 del capítol IX del títol IX de la Llei 15/1997, que resta redactat de la manera següent:
Centres privats per a l'ensenyament de la navegació d'esbarjo: 87 euros.
Centres de pràctiques de motos nàutiques: 87 euros.
Autorització per a la realització de pràctiques bàsiques de seguretat i de navegació i de pràctiques de vela per a l'obtenció dels títols nauticoesportius: 87 euros.
Autorització per a la realització del curs per a l'obtenció del títol de bussejador/a professional de petita profunditat: 87 euros."
S'afegeix un apartat, el 5, a l'article 298 del capítol IX del títol IX de la Llei 15/1997, amb el text següent:
Obtenció d'equiparacions entre les qualificacions de busseig d'esbarjo d'entitats federatives i no federatives i les qualificacions oficials de busseig d'esbarjo: 182 euros."
Es modifica el capítol XII del títol IX de la Llei 15/1997, que resta redactat de la manera següent:
"Constitueix el fet imposable de la taxa la prestació dels serveis administratius inherents a l'expedició de la llicència que cal, d'acord amb la legislació vigent, per a practicar la immersió amb escafandre autònom i sense mitjans de respiració artificial en la zona estrictament protegida de les illes Medes.
"Són subjectes passius de la taxa les persones físiques que sol·liciten l'expedició de la llicència.
"L'acreditament de la taxa es produeix en el moment en què se sol·licita la llicència.
"La quota per cada llicència vàlida és la següent:
Amb escafandre autònom: 3,50 euros per immersió.
Sense mitjans de respiració artificial: 1,70 euros per immersió.
"Són exempts del pagament de la taxa:
"a) Les immersions fetes en el marc de projectes de recerca, seguiment i monitoratge autoritzats per la Direcció General del Medi Natural, si escau, per mitjà de l'equip de gestió de l'Àrea Protegida de les Illes Medes.
"b) Les immersions fetes en l'acompliment d'activitats promogudes per l'Àrea Protegida de les Illes Medes o per entitats externes que tinguin per objecte la promoció o la difusió dels valors de l'espai i l'educació ambiental, sempre que no tinguin una finalitat lúdica o lucrativa i que estiguin degudament autoritzades per la Direcció General del Medi Natural, si escau, per mitjà de l'equip de gestió de l'Àrea Protegida de les Illes Medes.
"c) El guiatge d'usuaris en les activitats d'immersió, si aquest guiatge és obligatori en el marc de l'activitat acomplerta.
"La taxa té caràcter finalista, per la qual cosa, d'acord amb el que estableix l'article 3, els ingressos que en deriven s'afecten al finançament del cost dels serveis prestats a l'Àrea Protegida de les Illes Medes a càrrec de les partides corresponents del Departament de Medi Ambient i Habitatge."
Modificació del títol XIII de la Llei 15/1997
Es modifica l'article 342 del capítol I del títol XIII de la Llei 15/1997, que resta redactat de la manera següent:
"a) Per la inscripció de serveis residencials: 215,40 euros.
"b) Per la inscripció de serveis diürns: 144,75 euros.
"c) Per la inscripció d'altres serveis: 109,55 euros.
"f) Per la reproducció de llistes del Registre d'Entitats, Serveis i Establiments Socials: 34,70 euros."
Es modifica l'article 347 del capítol II del títol XIII de la Llei 15/1997, que resta redactat de la manera següent:
"Per cada actuació d'inspecció del servei o establiment es fixa una quota de 142,60 euros."
Se suprimeixen els capítols III i IV del títol XIII de la Llei 15/1997.
Es modifica l'article 361 del capítol V del títol XIII de la Llei 15/1997, que resta redactat de la manera següent:
"La quota de la taxa es determina segons els béns especificats a continuació que s'utilitzin:
Petit compartit (6 metres quadrats per entitat): 21,40 euros mensuals.
Petit d'ús individual un dia a la setmana (6 metres quadrats): 14,00 euros mensuals.
Mitjà individual (15 metres quadrats per entitat): 64,00 euros mensuals.
Gran individual (18 metres quadrats per entitat): 85,30 euros mensuals.
Tipus C (més de 20 metres quadrats)
Tipus A (capacitat màxima per a 25 persones)
Tipus B (capacitat màxima per a 75 persones)
Tipus C (amb capacitat superior a 75 persones)
Tipus D (amb capacitat per a més de 75 persones i dotades d'aparells audiovisuals i de traducció simultània)
Sense utilització de la cabina de traducció simultània
Amb utilització de la cabina de traducció simultània
S'afegeix un article, el 362 bis, al capítol V del títol XIII de la Llei 15/1997, amb el text següent:
"La taxa té caràcter finalista, per la qual cosa, d'acord amb el que estableix l'article 3, els ingressos que en deriven s'afecten al finançament del manteniment dels hotels d'entitats i de les inversions per a conservar-los, millorar-los i equipar-los."
Es modifica l'apartat 2 de l'article 387 del capítol VI del títol XIV de la Llei 15/1997, que resta redactat de la manera següent:
"La quota en concepte de supervisió s'ha de liquidar una vegada feta l'auditoria d'intervenció."
Es modifiquen els apartats 3.1.1.1, 3.1.1.2 i 4 de l'article 388 del capítol VI del títol XIV de la Llei 15/1997, que resten redactats de la manera següent:
Per ampliació d'una o dues tipologies o per canvi de nivell II a nivell I, excepte en el cas d'industrials, energètiques o de gestió de residus de nivell I:
"a) En concepte d'auditoria d'entitat: 1.545 euros per cada nova tipologia o per cada canvi de nivell II a nivell I.
"b) En concepte d'auditoria de camp ordinària, l'import establert per al fet imposable a què fa referència l'article 385.a, segons que correspongui, excepte en el cas de passar de nivell II a nivell I, en què s'aplica el 50% de l'import establert per al dit fet imposable a aquest efecte.
Per ampliació de més de dues tipologies i per ampliació a la tipologia industrial i energètica o de gestió de residus de nivell I:
"b) En concepte d'auditoria de camp ordinària, l'import establert per al fet imposable a què fa referència l'article 385.a, segons que correspongui, excepte en el cas de passar de nivell II a nivell I per a una determinada tipologia, en què s'aplica el 50% de l'import establert per al dit fet imposable a aquest efecte.
Fet imposable a què fa referència l'article 385.d: procediment de supervisió de les actuacions acomplertes per les entitats acreditades.
"La quota en concepte de supervisió de les actuacions acomplertes per les entitats ambientals de control i per les unitats tècniques de verificació ambiental acreditades, en el marc de la Llei 3/1998, del 27 de febrer, de la intervenció integral de l'Administració ambiental, i del seu desplegament reglamentari, és la següent:
Per cada auditoria d'intervenció realitzada en activitats industrials o energètiques de l'annex I de la Llei 3/1998: 900 euros.
Per cada auditoria d'intervenció realitzada en activitats de gestió de residus o mineres de l'annex I de la Llei 3/1998 o per cada auditoria d'intervenció realitzada en activitats industrials o energètiques de l'annex II.1 de la Llei 3/1998: 750 euros.
Per cada auditoria d'intervenció realitzada en activitats industrials o energètiques dels annexos II.2 i III de la Llei 3/1998, o de gestió de residus, mineres, comercials i de serveis, recreatives, d'espectacles i de lleure de l'annex II de la Llei 3/1998: 700 euros.
Per cada auditoria d'intervenció realitzada en activitats d'instal·lacions de radiocomunicació o agrícoles i ramaderes, independentment de quin sigui l'annex de la Llei 3/1998, o per les altres tipologies de l'annex III de la Llei 3/1998: 500 euros.
"El nombre d'auditories d'intervenció ha d'ésser proporcional al nombre d'actuacions de l'entitat acreditada i no ha de superar en cap cas el 2% anual, sense comptar les motivades en reclamacions."
Es modifica el capítol VII del títol XIV de la Llei 15/1997, que resta redactat de la manera següent:
"Constitueixen el fet imposable les actuacions administratives, facultatives i tècniques que acompleix l'Agència Catalana de l'Aigua en les tramitacions d'ofici o a instància de part següents:
a) Les autoritzacions, les concessions o altres títols que habiliten per a utilitzar o aprofitar el domini públic hidràulic i la seva zona de policia, el domini públic maritimoterrestre, els sistemes de sanejament públics, incloent-hi llur inscripció al registre oficial corresponent, com a conseqüència de disposicions normatives en vigor o bé derivades de les concessions o les autoritzacions ja atorgades.
b) L'emissió d'informes o respostes a peticions d'informació o consultes que no generin cap resolució.
c) Les que donen lloc a la incoació d'un procediment d'ofici i les actuacions per a determinar o comprovar el tipus aplicable del cànon de l'aigua.
"a) En el cas d'actuacions que deriven d'una tramitació iniciada a instància de part, les persones físiques o jurídiques que la sol·liciten.
"b) En el cas d'actuacions que deriven d'una tramitació iniciada d'ofici, les persones físiques o jurídiques a qui afecta la prestació del servei.
"Els organismes i les entitats integrats en l'estructura de l'Estat, de les comunitats autònomes, dels municipis, de les comarques i d'altres ens públics territorials o institucionals resten exempts de les taxes que graven la prestació dels serveis a què fa referència l'article 389 si presenten la sol·licitud del servei gravat en el marc de la prestació d'un servei públic.
La taxa s'acredita amb la prestació del servei.
En el cas d'actuacions que deriven d'una tramitació iniciada a instància de part, el 50% de la quota de la taxa és exigible en el moment en què es presenta la sol·licitud de prestació del servei, juntament amb la qual cal presentar un model d'autoliquidació i l'acreditació d'haver efectuat l'ingrés corresponent a favor de l'Agència Catalana de l'Aigua.
El 50% restant o, si escau, l'import que resulti de la regularització quan sigui aplicable una quota diferent s'ha d'exigir en el moment en què fineixi el procediment i, si escau, abans d'inscriure el dret al registre o al cens corresponent.
Si els informes de viabilitat dels projectes condueixen a la denegació de la sol·licitud sense exhaurir el procediment administratiu, no s'ha d'exigir la segona meitat de la taxa.
Si s'inadmet la sol·licitud de prestació del servei, s'ha d'ordenar que es torni al contribuent o la contribuent la primera meitat de la taxa.
En el cas d'actuacions que deriven d'una tramitació iniciada d'ofici, la quota de la taxa és exigible en el moment en què estiguin determinats tots els elements del tribut.
En el cas d'inspeccions que donin lloc a la incoació d'un procediment administratiu, la quota de la taxa és exigible amb la dita incoació.
La quota de la taxa en els procediments relatius al domini públic hidràulic o maritimoterrestre o als sistemes de sanejament públic és la que s'indica a continuació:
"a) Concessions per a l'aprofitament privatiu d'un cabal superior a 200.001 m3/any: 3.500 euros.
"b) Concessions per a l'aprofitament privatiu d'un cabal entre 100.001 m3/any i 200.000 m3/any: 3.000 euros.
"c) Concessions per a l'aprofitament privatiu d'un cabal entre 50.001 m3/any i 100.000 m3/any: 2.000 euros.
"d) Concessions per a l'aprofitament privatiu d'un cabal entre 25.001 m3/any i 50.000 m3/any: 1.500 euros.
"e) Concessions per a l'aprofitament privatiu d'un cabal entre 10.001 m3/any i 25.000 m3/any: 1.000 euros.
"f) Concessions per a l'aprofitament privatiu d'un cabal fins a 10.000 m3/any: 500 euros.
"g) Modificació de característiques de concessions que comportin un augment del cabal concedit o un canvi del punt de captació o derivació: 500 euros.
"h) Modificació de característiques de concessions a les quals no fa referència la lletra g: 350 euros.
"i) Inscripció o autorització de la transmissió de concessions: 150 euros.
"j) Autoritzacions o permisos d'abocaments d'aigües residuals procedents de polígons industrials o d'agrupacions d'abocaments industrials: 2.000 euros.
"k) Autoritzacions d'abocaments al domini públic maritimoterrestre: 1.500 euros.
"l) Autoritzacions d'abocaments al domini públic hidràulic d'aigües residuals industrials i autoritzacions d'abocaments al domini públic hidràulic d'aigües residuals de caràcter sanitari amb un cabal igual o superior a 6.000 m3/any: 1.000 euros.
"m) Autoritzacions d'abocaments al domini públic hidràulic d'aigües residuals de caràcter sanitari amb un cabal inferior a 6.000 m3/any i autoritzacions d'abocaments amb connexió a un sistema públic de sanejament: 500 euros.
"n) Autoritzacions d'abocament a un sistema de sanejament per mitjà d'un camió cisterna: 250 euros.
"o) Autoritzacions i concessions d'obres, instal·lacions o activitats extractives relatives al domini públic hidràulic amb un pressupost superior a 300.001 euros: 10.200 euros.
"p) Autoritzacions i concessions d'obres, instal·lacions o activitats extractives relatives al domini públic hidràulic amb un pressupost entre 100.001 euros i 300.000 euros: 6.800 euros.
"q) Autoritzacions i concessions d'obres, instal·lacions o activitats extractives relatives al domini públic hidràulic amb un pressupost entre 30.001 euros i 100.000 euros: 2.210 euros.
"r) Autoritzacions i concessions d'obres, instal·lacions o activitats extractives relatives al domini públic hidràulic amb un pressupost entre 10.001 euros i 30.000 euros: 650 euros.
"s) Autoritzacions i concessions d'obres, instal·lacions o activitats extractives relatives al domini públic hidràulic amb un pressupost igual o inferior a 10.000 euros: 170 euros.
"t) Autoritzacions de construcció d'obres, instal·lacions o activitats extractives en zona de policia, en funció de la zona ocupada: 1,5 euros/m2 ocupat en zona de policia.
"u) Autoritzacions d'encreuament aeri sobre el domini públic hidràulic: 650 euros.
"v) Autoritzacions per a la derivació temporal de cabals: 600 euros.
"w) Autoritzacions d'aprofitaments privatius per disposició legal: 300 euros.
"x) Autoritzacions de navegació en el domini públic hidràulic: 100 euros.
"y) Autoritzacions de manteniment o neteja de lleres sol·licitades per particulars en domini públic hidràulic i en zona de policia, sempre que no s'aprofitin materials resultants en benefici propi: 60 euros.
"z) Emissió d'informes i resposta a peticions d'informació i consultes:
"Si comporta l'anàlisi de documentació tècnica: 60 euros.
"Si no comporta l'anàlisi de documentació tècnica: 30 euros.
"Si els informes s'emeten en el marc de la legislació urbanística aplicable: 500 euros.
"aa) Certificats del registre d'aigües o del cens d'abocaments: 50 euros.
"bb) Procediments d'atermenament i d'imposició de servituds iniciats a instància de part: el 100% de les despeses que derivin de les tramitacions dels dits procediments.
En aquests casos, l'Agència Catalana de l'Aigua ha de formular un pressupost provisional a l'efecte de l'acreditació de la taxa, sens perjudici del cost que resulti de la tramitació del procediment.
"cc) Altres expedients relatius al domini públic hidràulic, la seva zona de policia, el domini públic maritimoterrestre o els sistemes de sanejament als quals no fan referència les altres lletres d'aquest apartat: 650 euros.
En el cas de sol·licituds simultànies de concessió i autorització d'abocament, els coeficients a què fan referència les lletres a, b, c, d, e, f, g i h es redueixen el 25%.
Els procediments de revisió de concessions, de renúncia de concessions i autoritzacions, de revocació d'autoritzacions i de constitució de comunitats d'usuaris són exempts de taxa.
Així mateix, en són exempts els procediments de declaració de caducitat de concessions, llevat que se sol·liciti la rehabilitació de la concessió, cas en el qual s'ha d'aplicar la quota que correspongui d'acord amb el que estableixen les lletres a, b, c i d de l'apartat 1.
La quota dels procediments de modificació, novació, renovació o revisió d'autoritzacions és l'equivalent al 50% de l'import que fixa l'apartat 1.
En el cas de transmissió d'autoritzacions, la quota és l'equivalent al 20% de l'import que fixa l'apartat 1.
"a) Aixecament d'acta d'una inspecció puntual (menys de dues hores): 85,48 euros.
"b) Aixecament d'acta d'una inspecció de llarga durada (més de dues hores): 287,59 euros.
"d) Analítica de matèries en suspensió (MES): 19,73 euros/unitat.
"h) Analítica per cada paràmetre complementari: 19,73 euros/unitat.
"j) Analítica de nitrogen Kj (orgànic i amoniacal): 23,04 euros/unitat.
"m) Determinació de dissolvents per cromatografia: 126,18 euros/unitat.
"n) Analítica de carboni orgànic total (TOC): 35,07 euros/unitat.
Es modifica, amb efecte a partir de l'1 de gener de 2006, l'article 8 de la Llei 21/2001, del 28 de desembre, de mesures fiscals i administratives, que resta redactat de la manera següent:
"a) Les màquines de tipus B o recreatives amb premi: 914 euros trimestrals.
"Màquines o aparells de dos jugadors: l'import que resulti de multiplicar per 2 la quota general que fixa aquesta lletra.
"Màquines o aparells de tres jugadors o més: 1.828 euros, més el resultat de multiplicar per 570 el producte del nombre de jugadors pel preu màxim autoritzat per a la partida.
"b) Les màquines de tipus C o d'atzar: s'estableix una quota trimestral de 1.316 euros.
"Màquines o aparells de dos jugadors: l'import que resulti de multiplicar per dos la quota general que fixa aquesta lletra.
"Màquines o aparells de tres jugadors o més: 2.632 euros, més el resultat de multiplicar per 395 el nombre màxim de jugadors autoritzats.
La quota tributària de 914 euros a què fa referència l'apartat 1.a, en el cas de modificació del preu màxim de 20 cèntims d'euro autoritzat per a la partida de màquines de tipus B o recreatives amb premi, s'ha d'incrementar 17 euros per cada 5 cèntims d'euro en què el nou preu màxim autoritzat excedeixi de 20 cèntims d'euro."
El tipus impositiu corresponent a les apostes que es fan en l'àmbit territorial de Catalunya és, amb efecte a partir de l'1 de gener de 2006 i amb caràcter general, el 10% de l'import total dels bitllets o resguards de participació, sigui quin sigui el mitjà a través del qual es facin.
El tipus impositiu corresponent a les apostes de contrapartida és el 0,5%.
Deduccions en la quota de l'IRPF per donacions a determinades entitats
En la part corresponent a la comunitat autònoma de la quota íntegra de l'impost sobre la renda de les persones físiques (IRPF), es pot aplicar, juntament amb la reducció percentual que correspongui sobre l'import total de les deduccions de la quota establertes per la Llei de l'Estat reguladora de l'impost, una deducció per donatius a favor de l'Institut d'Estudis Catalans i de fundacions o associacions que tinguin per finalitat el foment de la llengua catalana i que figurin en el cens d'aquestes entitats que elabora el Departament de Cultura.
També són objecte d'aquesta deducció els donatius que es facin a favor de centres de recerca adscrits a universitats catalanes que tinguin per objecte el foment de la recerca científica i el desenvolupament i la innovació tecnològics.
La deducció establerta per aquest article resta condicionada a la justificació documental adequada i suficient dels pressupòsits de fet i dels requisits que en determinin l'aplicabilitat.
En particular, les entitats beneficiàries d'aquests donatius han de trametre a la Direcció General de Tributs del Departament d'Economia i Finances, dins el primer trimestre de cada any, una relació de les persones físiques que han efectuat donatius durant l'any anterior, amb la indicació de les quantitats donades per cadascuna d'elles.
Modificació del text refós de la Llei 4/1985
Modificació de l'article 36 del text refós de la Llei 4/1985
Es modifica l'article 36 del text refós de la Llei 4/1985, del 29 de març, de l'Estatut de l'empresa pública catalana, aprovat pel Decret legislatiu 2/2002, del 24 de desembre, que resta redactat de la manera següent:
"Correspon al Govern autoritzar la dissolució i la liquidació de societats, i també l'alienació de títols, fins i tot quan comporti la pèrdua de posició majoritària.
El procediment per a dissoldre i liquidar la societat s'ha d'ajustar a les normes legals aplicables.
El Govern n'ha de donar compte al Parlament.
El procediment s'ha de publicar en el Diari Oficial de la Generalitat de Catalunya."
Modificació de l'article 12 del text refós de la Llei de patrimoni de la Generalitat de Catalunya
Es modifica l'article 12 del text refós de la Llei de patrimoni de la Generalitat de Catalunya, aprovat pel Decret legislatiu 1/2002, del 24 de desembre, que resta redactat de la manera següent:
Les adquisicions d'immobles i de drets reals a títol de donació de particulars o a títol de cessió gratuïta d'administracions públiques a favor de la Generalitat s'han d'acceptar per un acord del Govern, a proposta conjunta del departament interessat en l'acceptació de la donació o la cessió i del Departament d'Economia i Finances.
Una vegada formalitzada en document públic o document administratiu l'acceptació, s'han de publicar els detalls de l'adquisició lucrativa en el Diari Oficial de la Generalitat de Catalunya.
En cas que l'immoble o el dret real tingui càrregues, el valor global d'aquestes no pot ultrapassar en cap cas el 50% del valor del bé o del dret a adquirir.
En el cas que la persona donant o cedent imposi condicions, el valor global d'aquestes no pot ultrapassar en cap cas el valor del bé o del dret a adquirir.
En ambdós casos, el valor de les càrregues, de les condicions i dels béns o els drets a cedir es determina per taxació pericial.
Les despeses derivades de les condicions que imposa la persona donant o cedent no es consideren gravàmens a aquest efecte ni es computen si impliquen una inversió en l'immoble per a destinar-lo a utilitat o serveis públics de la competència de la Generalitat.
"En el cas de reversió dels béns o els drets cedits per altres administracions públiques, la Generalitat es pot rescabalar de l'import de les actuacions que s'hi hagin dut a terme i que siguin conseqüència de les condicions imposades per la persona cedent.
Les cessions gratuïtes de béns immobles o de drets reals sobre aquests béns s'han de formalitzar en un document administratiu, que és un títol suficient per a inscriure-les en el Registre de la Propietat, si qui cedeix és una altra administració pública o un organisme o una entitat vinculats a l'Administració.
L'acceptació de béns mobles i de diners, oferts per persones físiques o jurídiques, correspon a la persona titular del departament al qual s'hagin ofert, que els ha de destinar al que determina l'oferiment o la donació.
Aquest departament ha de publicar els detalls de l'adquisició lucrativa en el Diari Oficial de la Generalitat de Catalunya.
L'acceptació d'herències sempre s'ha d'entendre que es fa a benefici d'inventari."
Modificació de l'article 18 del text refós de la Llei de patrimoni de la Generalitat de Catalunya
Es modifica l'apartat 1 de l'article 18 del text refós de la Llei de patrimoni de la Generalitat de Catalunya, que resta redactat de la manera següent:
L'aprovació dels expedients d'alienació dels béns immobles no afectats a l'ús general o al servei públic correspon al conseller o consellera d'Economia i Finances si el valor del bé, segons taxació pericial, és inferior a 6.010.121,04 euros, i al Govern, a proposta del Departament d'Economia i Finances, si el valor del bé, també segons taxació pericial, és igual o superior a la dita xifra.
"Així mateix, correspon al Govern aprovar l'alienació directa de béns immobles, sigui quin sigui llur valor, que s'hagin de continuar utilitzant temporalment per a la prestació de serveis.
"S'ha de donar compte al Parlament dels expedients d'alienació de béns immobles de valor superior a 12.020.242,09 euros."
Modificació de l'article 22 del text refós de la Llei de patrimoni de la Generalitat de Catalunya
S'afegeix un apartat, el 6, a l'article 22 del text refós de la Llei de patrimoni de la Generalitat de Catalunya, amb el text següent:
Les cessions gratuïtes de béns immobles o de drets reals sobre aquests béns s'han de formalitzar en un document administratiu, que és un títol suficient per a inscriure-les en el Registre de la Propietat, si qui cedeix és una altra administració pública o un organisme o una entitat vinculats amb l'Administració."
Modificació de l'article 23 de la Llei 12/2004
Es modifica l'article 23 de la Llei 12/2004, del 27 de desembre, de mesures financeres, que resta redactat de la manera següent:
"L'import de les sancions econòmiques per infraccions en matèria de prevenció de riscos laborals recaptades pel Departament de Treball i Indústria s'ha de destinar a les actuacions preventives que programa el dit departament, competent en l'execució de polítiques en prevenció de riscos laborals, per una quantitat igual a l'excés ingressat sobre la quantitat prevista en el pressupost."
Modificació de l'article 31 de la Llei 5/2001
Es modifica l'apartat 1 de l'article 31 de la Llei 5/2001, del 2 de maig, de fundacions, que resta redactat de la manera següent:
La presentació dels comptes al Protectorat s'ha de fer en el termini de trenta dies a comptar de l'aprovació, per mitjà dels documents informàtics garantits amb les corresponents signatures electròniques reconegudes.
Els documents informàtics s'han de lliurar al Protectorat en suport digital o per via telemàtica, d'acord amb els formularis i les condicions que determini una ordre del conseller o consellera del departament que exerceix les funcions del Protectorat.
En supòsits excepcionals, el Protectorat pot habilitar mecanismes alternatius per a la presentació dels comptes."
Modificació de la disposició addicional segona de la Llei 5/2001
Es modifica la disposició addicional segona de la Llei 5/2001, que resta redactada de la manera següent:
"Una ordre del conseller o consellera del departament que exerceix les funcions del Protectorat ha d'establir el sistema perquè les fundacions puguin presentar els actes inscriptibles en el Registre de Fundacions per procediments telemàtics."
Les bases reguladores de la convocatòria d'atorgament de subvencions o ajuts, si requereixen la justificació de determinades dades tributàries dels sol·licitants com a condició per a obtenir-los, han d'establir que sigui directament l'òrgan gestor el que obtingui, amb el consentiment de la persona interessada, el certificat tributari corresponent per via telemàtica per mitjà del Departament d'Economia i Finances.
Subvencions a serveis prestats per entitats d'economia social o del tercer sector
S'autoritzen els titulars dels departaments i els de les entitats gestores de serveis socials, en els termes que estableixen el capítol IX del Decret legislatiu 3/2002, del 24 de desembre, pel qual s'aprova el text refós de la Llei de finances públiques de Catalunya, i els preceptes bàsics de la Llei de l'Estat 38/2003, del 17 de novembre, general de subvencions, per a subscriure convenis pluriennals, per un termini màxim de tres anys, en funció de llur planificació, amb entitats d'economia social o del tercer sector.
La tramitació dels convenis, que són a càrrec del capítol IV del pressupost del departament respectiu, dins dels límits que fixen les lleis de pressupostos respectives, requereix l'aprovació prèvia de l'acord de pluriennalitat corresponent, una ordre de convocatòria i els informes favorables del Departament d'Economia i Finances i de la Intervenció General.
No obstant això, les actuacions que s'acordin per mitjà dels convenis que estableix aquesta disposició addicional tan sols afecten els fons aportats directament per l'Administració de la Generalitat.
L'objecte dels convenis ha d'ésser el finançament dels serveis relacionats amb l'economia social i la gestió dels serveis socials especialitzats que prestin les entitats sense finalitat de lucre següents:
a) Les que compleixin objectius d'economia social, entenent per aquests els que estiguin directament relacionats amb les activitats dirigides a les finalitats següents:
A la formació de persones en situació de desocupació o demandants de primer treball, amb l'objectiu d'afavorir-ne l'accés a un treball.
Al reciclatge del personal laboral, amb l'objectiu de millorar-ne la prestació de serveis i d'afavorir-ne la promoció professional.
A la reinserció de persones amb risc d'exclusió social.
b) Les que gestionin serveis socials d'atenció especialitzada, en els àmbits de la família, la infància i l'adolescència, les persones amb disminució, la gent gran, la immigració, els toxicòmans i les persones incapacitades, i també les persones amb problemàtica derivada de malaltia mental, les persones afectades pel VIH o per la sida i les persones víctimes de violència domèstica.
c) Les que es dediquin a la formació en valors cívics i a la promoció del voluntariat.
Les entitats a què fa referència l'apartat 3 han de complir les condicions següents:
a) Tenir la seu social a Catalunya.
b) Tenir experiència acreditada en la prestació dels serveis a subvencionar, d'acord amb els requisits següents:
Tenir com a mínim tres anys d'antiguitat en la prestació efectiva dels serveis que se subvencionen.
No haver estat objecte de cap resolució ferma de caràcter sancionador amb relació a la prestació del servei que se subvenciona, o bé haver-ne estat objecte i haver prescrit la sanció.
No haver estat objecte de cap resolució ferma en via administrativa per la qual s'hagi requerit el reintegrament de la subvenció per no haver-se aplicat els fons a la finalitat subvencionada.
c) No rebre altres subvencions per la mateixa finalitat d'altres administracions públiques de manera que les quantitats atorgades superin el cost de l'activitat que ha d'acomplir l'entitat beneficiària.
Els acords de pluriennalitat que s'aprovin han d'establir:
a) Que els convenis resten sense efecte si l'entitat subvencionada incompleix els requisits determinants de la concessió o les obligacions imposades, en particular l'obligació de justificar l'aplicació del fons, i si es produeixen irregularitats en l'acreditació de les condicions que estableix l'apartat 4.
b) Que es poden atorgar bestretes per mensualitats fins al límit que estableix el mateix acord de pluriennalitat en funció de l'objecte de la subvenció.
Declaració de l'empresa Administració, Promoció i Gestió, SA, com a entitat col·laboradora de la Generalitat
Es declara l'empresa Administració, Promoció i Gestió, SA (Adigsa), entitat col·laboradora de l'Administració de la Generalitat per a tramitar, concedir i pagar subvencions i ajuts públics que són competència de la Direcció General d'Habitatge, amb relació a la gestió de programes que li encomani el conseller o consellera de Medi Ambient i Habitatge, en els termes de l'article 91.c del Decret legislatiu 3/2002, que estableix que les empreses públiques es poden convertir en entitats col·laboradores per a actuar en nom i a compte de l'ens concedent als efectes relacionats amb la subvenció i poden lliurar i distribuir els fons públics als beneficiaris.
Reducció en l'impost sobre successions i donacions per drets de pagament únic
Amb relació al règim de pagament únic regulat pel Reglament (CE) 1782/2003 del Consell, del 29 de setembre, pel qual s'estableixen les disposicions comunes aplicables als règims d'ajut directe en el marc de la política agrícola comuna i s'instauren determinats règims d'ajut als agricultors i pel qual es modifiquen diversos reglaments, es pot aplicar, en les transmissions per causa de mort, en les donacions i en els altres tipus de negoci jurídic gratuït d'imports de referència i de drets provisionals o definitius del dit règim, a favor d'agricultors professionals, una reducció, en l'impost sobre successions i donacions, del 100% del valor net dels béns afectes, fins a un límit de 36.000 euros de l'import de referència o del valor dels drets provisionals o definitius.
La mateixa reducció a què fa referència l'apartat 1 es pot aplicar en el cas que el causahavent o la causahavent que resulti adjudicatari aporti la seva condició d'agricultor o agricultora professional a qualsevol de les persones jurídiques a què fa referència l'article 6 de la Llei de l'Estat 19/1995, del 4 de juliol, de modernització de les explotacions agràries.
La reducció només és aplicable a les transmissions per causa de mort, les donacions i els altres negocis jurídics a què fan referència els apartats 1 i 2 que s'efectuïn abans que fineixi el termini de sol·licitud d'ajuts del règim de pagament únic de l'any 2006.
Es considera agricultor o agricultora professional, a l'efecte del que disposen els apartats 1 i 2, el que s'ajusta a la definició i als requisits que estableix la Llei de l'Estat 19/1995.
Presentació de sol·licituds d'indemnització amb relació als supòsits determinats per la llei de l'Estat 46/1977
Les persones afectades pels supòsits determinats per la Llei de l'Estat 46/1977, del 15 d'octubre, d'amnistia, que no van presentar una sol·licitud d'indemnització en els terminis fixats a l'empara del Decret 288/2000, del 31 d'agost, i del Decret 330/2002, del 3 de desembre, la poden presentar a partir de l'entrada en vigor d'aquesta llei, sense subjecció a termini.
a) L'Ordre del 18 de gener de 1994, de modificació dels crèdits pressupostaris en l'àmbit del Servei Català de la Salut i de l'Institut Català de la Salut.
b) Els articles 13, 14, 15, 16 i 17 i la disposició addicional quarta de la Llei 14/1997, del 24 de desembre, de creació del Servei Català de Trànsit.
c) Els apartats 5 i 6 de l'article 35 del text refós de la Llei 4/1985, del 29 de març, de l'Estatut de l'empresa pública catalana.
S'autoritza el Govern perquè, en el termini de sis mesos, refongui en un text únic la Llei 15/1997 i les disposicions que la modifiquen contingudes en la Llei 17/1997, del 24 de desembre, de mesures administratives i d'organització; la Llei 25/1998, del 31 de desembre, de mesures administratives, fiscals i d'adaptació a l'euro; la Llei 15/2000, del 29 de desembre, de mesures fiscals i administratives; la Llei 21/2001, del 28 de desembre, de mesures fiscals i administratives; la Llei 9/2002, del 27 de maig, de modificació de la Llei 15/1997, de taxes i preus públics de la Generalitat de Catalunya, per la qual s'introdueix una taxa per l'obtenció i l'expedició del títol de patró o patrona de moto nàutica; la Llei 31/2002, del 30 de desembre, de mesures fiscals i administratives; la Llei 7/2004, del 16 de juliol, de mesures fiscals i administratives; la Llei 12/2004, del 27 de desembre, de mesures financeres, i aquesta llei, tenint en compte les actualitzacions dels imports de les taxes que estableixen les lleis de pressupostos per als exercicis 2001, 2002, 2003, 2004, 2005 i 2006.
Aquesta refosa ha de comprendre la regularització, l'aclariment i l'harmonització de les dites disposicions.
Aquesta llei entra en vigor l'1 de gener de 2006.
Per tant, ordeno que tots els ciutadans als quals sigui d'aplicació aquesta llei cooperin al seu compliment i que els tribunals i les autoritats als quals pertoqui la facin complir.
Palau de la Generalitat, 29 de desembre de 2005